
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


31 Δεκεμβρίου 2018 


ΤΕΥΧΟΣ Α.Α.Π. 


Αρ. Φύλλου 331 


ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Καθορισμός συμπληρωματικών όρων και περιο¬ 
ρισμών δόμησης σε διατηρητέο κτήριο που βρί¬ 
σκεται επί των οδών Βαΐου 1 και Λυκούργου, στα 
Λαδάδικα του Δήμου Θεσσαλονίκης, φερόμενο 
ως ιδιοκτησία του Θρησκευτικού Καθιδρύματος 
Χαϊμούτσο. 

2 Χαρακτηρισμός ως διατηρητέων τριών διώρο¬ 
φων κτιρίων (κτίριο Λ, κτίριο Β, κτίριο Γ) και δύο 
ισόγειων κτισμάτων (κτίριο Δ, κτίριο Ε) που βρί¬ 
σκονται στον οικισμό Κορνοφωλιά του Δήμου 
Σουφλίου του Νομού Έβρου, φερομένων ως ιδι¬ 
οκτησίας Καμαργιάννη Δέσποινας και αγνώστων 
ιδιοκτητών. 

3 Χαρακτηρισμός ως διατηρητέου του κτηρίου που 
βρίσκεται επί της οδού Φιλίππου 7, στη Βέροια, 
φερομένου ως ιδιοκτησίας Κωνσταντίνου Κακιρ- 
δάκη και καθορισμός ειδικών όρων και περιορι¬ 
σμών δόμησης του. 


ΑΠΟΦΑΣΕΙΣ 

Αριθμ. 5923 _ (1) 

Καθορισμός συμπληρωματικών όρων και περιο¬ 
ρισμών δόμησης σε διατηρητέο κτήριο που βρί¬ 
σκεται επί των οδών Βαΐου 1 και Λυκούργου, στα 
Λαδάδικα του Δήμου Θεσσαλονίκης, φερόμενο 
ως ιδιοκτησία του Θρησκευτικού Καθιδρύματος 
Χαϊμούτσο. 

Η ΥΦΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

1. Τις διατάξεις: 

α)Του ν. 4067/2012 (ΦΕΚ 79Α') «Νέος Οικοδομικός Κα¬ 
νονισμός» και ειδικότερα του άρθρου 6 αυτού, για την 
Προστασία Αρχιτεκτονικής και Φυσικής Κληρονομιάς. 

β) Του π.δ. 358/1986 (ΦΕΚ 158Α') «Καθορισμός αρμο¬ 
διοτήτων Υπουργείου Βόρειας Ελλάδας» και ειδικότερα 


του άρθρου 2 παρ. δ (αα), που αναφέρονται στο χαρα¬ 
κτηρισμό κτιρίων ως διατηρητέων ή οικισμών ή τμημά¬ 
των αυτών ως παραδοσιακών. 

γ) Των π.δ. 24/2015 (ΦΕΚ 20/Α727-1 -2015) και 
123/2016 (ΦΕΚ 208/Α74-11-2016) περί σύστασης και 
μετονομασίας υπουργείων. 

δ) Το π.δ. 73/2015 (ΦΕΚ 116/Α723-09-2015) «Διορισμός 
Αντιπροέδρου της Κυβέρνησης, Υπουργών, Αναπληρω¬ 
τών Υπουργών και Υφυπουργών». 

ε) Του π.δ. 125/2016 (ΦΕΚ 210/Α75-11 -2016) «Διο¬ 
ρισμός Υπουργών, Αναπληρωτών Υπουργών και Υφυ¬ 
πουργών. 

στ) Του π.δ. 141/2017 (ΦΕΚ180/Α723-11-2017) «Ορ¬ 
γανισμός Υπουργείου Εσωτερικών». 

2. Τη με αρ.46958/07.09.2018 απόφαση του Πρωθυ¬ 
πουργού και του Υπουργού Εσωτερικών (ΦΕΚ 3902/ 
Β707-09-2018), «Ανάθεση αρμοδιοτήτων στην Υφυπουρ¬ 
γό Εσωτερικών Αικατερίνη Νοτοπούλου». 

3. Την υπ'αριθμ. 5650/ 8-11 -1994 Απόφαση του Υπουρ¬ 
γού Μακεδονίας - Θράκης (ΦΕΚ 1217/Δ722-11-1994) με 
την οποία το κτήριο του θέματος έχει χαρακτηριστεί ως 
διατηρητέο. 

4. Την από 2-10-2018 αιτιολογική έκθεση της Διεύθυν¬ 
σης Περιβάλλοντος, Πολιτισμού, Πολιτιστικής Κληρονο¬ 
μιάς και Αθλητισμού του ΥΠ ΈΣ., που αφορά στον καθο¬ 
ρισμό συμπληρωματικών ειδικών όρων και περιορισμών 
δόμησης για το διατηρητέο κτήριο επί των οδών Βαΐου 1 
και Λυκούργου, στα Λαδάδικα του Δήμου Θεσσαλονίκης, 
φερόμενο ως ιδιοκτησία του θρησκευτικού Καθιδρύμα- 
τος Χαϊμούτσο. 

5. Το με αρ. πρωτ. 3798/03.10.2018 έγγραφο της Δι¬ 
εύθυνσης Περιβάλλοντος, Πολιτισμού, Πολιτιστικής 
Κληρονομιάς και Αθλητισμού του ΥΠ.ΕΣ. με το οποίο 
κοινοποιείται η πιο πάνω αιτιολογική έκθεση στο φερό¬ 
μενο ιδιοκτήτη. 

6. Την με αρ. πρωτ. (ΥΠ.ΕΣ.) 5276 /31.10.2018 αίτηση 
του μηχανικού Μενεξέ Χρήστο με την οποία μας δια¬ 
βιβάστηκε η απάντηση του φερομένου ιδιοκτήτη του 
διατηρητέου κτηρίου του θέματος, σύμφωνα με το οποία 
δεν υποβάλλεται ουδεμία ένσταση ή αντίρρηση ως προς 
το περιεχόμενο της παραπάνω αιτιολογικής έκθεσης. 

7. Η από 15-11-2018 ομόφωνα θετική γνωμοδότηση με 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΑΑΠ 331/31.12.2018 


παρατηρήσεις του ΚΕ.ΣΑ.ΜΑ.Θ (πρακτικό 7/15-11 -2018/ 
θέμα 7ο, αποφασίζουμε: 

1. Καθορίζουμε συμπληρωματικούς ειδικούς όρους 
και περιορισμούς δόμησης για το διατηρητέο κτήριο 
που βρίσκεται επί των οδών Βαΐου 1 και Λυκούργου, στα 
Λαδάδικα του Δήμου Θεσσαλονίκης, φερόμενο ως ιδι¬ 
οκτησία του Θρησκευτικού Καθιδρύματος Χαϊμούτσο, 
όπως παρακάτω: 

Επιτρέπονται: α) η αποκατάσταση των φθορών του 
ισογείου του διατηρητέου κτίσματος, σύμφωνα με την 
ισχύουσα νομοθεσία. Οι επεμβάσεις τόσο στο εξωτε¬ 
ρικό όσο και στο εσωτερικό του, θα είναι οι απολύτως 
αναγκαίες για την σωστή επαναλειτουργία και αναβί¬ 
ωση του, χωρίς τη χρήση οπλισμένου σκυροδέματος, 
παρά μόνο σε μη εμφανή σημεία (θεμελίωση, «σενάζ» 
στέγης). Η τελική επεξεργασία των εξωτερικών όψεων, 
να διαμορφώνεται κατά τα παραδοσιακά πρότυπα από 
απόψεως υλικού και τρόπου κατασκευής (αρθρ. 1, 2, 3 
ΦΕΚ 1217/Δ722-11-1994). 

Η μη εφαρμογή της αρχικής μελέτης που είχε υπο¬ 
βληθεί με την υπ. αριθμ. 618/2010 οικοδομική άδεια για 
υπόγειο βοηθητικό χώρο, το οποίο είχε μεν προβλεφθεί 
με αυτήν, δίχως να έχει υλοποιηθεί επί του διατηρητέου 
κτηρίου, 

β) η κατασκευή δύο (2) ορόφων σε αντικατάσταση των 
κατεστραμμένων ορόφων που να προσαρμοστεί τόσο 
στο αρχικό διατηρητέο κτίσμα όσο και στο παραδοσιακό 
χαρακτήρα της περιοχής, χωρίς να προκαλεί ως προς τη 
μορφή και τον όγκο του και θα ακολουθεί την τυπολογία 
και την μορφολογία των κτηρίων του ιστορικού τόπου 
των Λαδάδικων. Το τελικό ύψος του κτηρίου, ορίζεται 
στα 10,70 μ. όπως είχε αποτυπωθεί και εγκριθεί στα αρχι¬ 
τεκτονικά σχέδια που αποτυπώνουν την αρχική κατάστα¬ 
ση του τριώροφου κτηρίου. Σύμφωνα με τα οριζόμενα 
του αρθρ. 3 της υπ' αριθμ. 5650/8-11-1994 απόφασης 
του Υπουργού Μακεδονίας - Θράκης (ΦΕΚ1217/Δ7 
22-11-1994), στα κτήρια που προϋφίστανται του 1917 
και βρίσκονται στις οδούς Κατούνη, Αιγύπτου, Λυκούρ¬ 
γου, Ολυμπίου Διαμαντή, Πλατεία Μοριχόβου, επιτρέ¬ 
πεται η ανακατασκευή των κατεστραμμένων αρχικών 
ορόφων τους, ενώ απαγορεύεται η περαιτέρω προσθήκη 
καθ'ύψος τους, 

γ) οι διαρρυθμίσεις των εσωτερικών χώρων του ισο¬ 
γείου του διατηρητέου κτίσματος σύμφωνα με τα με τα 
οριζόμενα του αρθρ. 2, παρ. 2.2, της υπ. αριθμ. 5650 / 
8-11-1994 απόφασης του Υπουργού Μακεδονίας - Θρά¬ 
κης (ΦΕΚ 1217/Δ722-11-1994). Ως εκ τούτου, οι νέες 
επεμβάσεις θα πρέπει να είναι αναστρέψιμες κατασκευές 
και τα υλικά να διαφοροποιούνται από τα παλαιά αυθε¬ 
ντικά του κτηρίου. Σε αυτές συμπεριλαμβάνεται και η 
εξέταση δυνατότητας εγκατάστασης του ανελκυστήρα 
και εφόσον πληρούνται οι προϋποθέσεις που αναφέ- 
ρονται στην παρακάτω 1 (δ) παράγραφο της παρούσης, 

δ) η δυνατότητα εγκατάστασης ανελκυστήρα, σύμ¬ 
φωνα με τα όσα αναφέρονται στο με αρ. πρωτ. 45102/ 
31-7-2013 έγγραφο του ΥΠΕΚΑ «Δυνατότητα εγκατάστα¬ 
σης ανελκυστήρα σε διατηρητέα κτίρια» (ΑΔΑ: ΒΛΩΒΟ- 
ΗΤΧ). Χωρίς την τήρηση των προϋποθέσεων που ορί¬ 


ζονται στο προαναφερόμενο έγγραφο του ΥΠΕΚΑ δεν 
θα είναι δυνατή η περαιτέρω εξέταση εγκατάστασης 
ανελκυστήρα, 

ε) η μερική τροποποίηση της όψης του διατηρητέου 
κτηρίου ως προς τα εξωτερικά ανοίγματα του ισογείου, 
σε σχέση με αυτή που είχε υποβληθεί με την υπ. αριθμ. 
618/2010 οικοδομική άδεια, με την παρατήρηση ότι η 
εν λόγω τροποποίηση αποδίδει την ήδη υφιστάμενη 
κατάσταση και δεν πρόκειται για δημιουργία νέων με¬ 
γαλύτερων ανοιγμάτων. 

Επιβάλλεται στη στέψη-απόληξη του διατηρητέου 
κτηρίου να επαναληφθεί το διακοσμητικό στοιχείο του 
προεξέχοντος γείσου (κορνίζα), όπως το όμορο κτήριο 
επί της οδού Λυκούργου. 

Απαγορεύονται: α) η αύξηση του συνολικού ύψους 
του κτηρίου από 10,70 μ. σε 11,30 μ. σύμφωνα με τα όσα 
προαναφέρθη καν στην παράγραφο 1 (β) της πρότασης. 

β) η στερέωση συσκευών μηχανολογικού εξοπλισμού 
(π.χ. μηχανισμών θέρμανσης - ψύξης, κτλ), στις κύριες 
όψεις του κτηρίου. 

2. Κατά τα λοιπά ισχύουν τα οριζόμενα με την υπ. 
αριθμ. 5650/ 8-11-1994 Απόφαση του Υπουργού Μα¬ 
κεδονίας - Θράκης (ΦΕΚ 1217/Δ /22-11-1994), με την 
οποία το συγκεκριμένο κτήριο μεταξύ άλλων, έχει χα¬ 
ρακτηριστεί ως διατηρητέο. 

3. Κάλυψη Δαπάνης: Από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού ή του προϋπολογισμού του οικείου 
Ο.Τ.Α. 

4. Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 13 Δεκεμβρίου 2018 

Η Υφυπουργός 

ΑΙΚΑΤΕΡΙΝΗ ΝΟΤΟΠΟΥΛΟΥ 


Αριθμ. 5824 _ (2) 

Χαρακτηρισμός ως διατηρητέων τριών διώρο¬ 
φων κτιρίων (κτίριο Α, κτίριο Β, κτίριο Γ) και δύο 
ισόγειων κτισμάτων (κτίριο Δ, κτίριο Ε) που βρί¬ 
σκονται στον οικισμό Κορνοφωλιά του Δήμου 
Σουφλίου του Νομού Έβρου, φερομένων ως ιδι¬ 
οκτησίας Καμαργιάννη Δέσποινας και αγνώστων 
ιδιοκτητών. 

Η ΥΦΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

Ι.Τις διατάξεις: 

α) Του ν. 4067/2012 «Νέος Οικοδομικός Κανονισμός» 
(ΦΕΚ 79/Α709.04.2012) και ειδικότερα του αρθ. 6: «Προ¬ 
στασία Αρχιτεκτονικής και Φυσικής Κληρονομιάς». 

β) Του π.δ. 358/1986 «Καθορισμός αρμοδιοτήτων 
Υπουργείου Βόρειας Ελλάδας» (ΦΕΚ 158/Α710.10.1986) 
και ειδικότερα του αρθ. 2, παρ. δ αυτού. 

γ) Του ττ.δ. 24/2015 (ΦΕΚ 20/Α727.01.2015) και π.δ. 
123/2016 (ΦΕΚ 208/Α704.11.2016), περί σύστασης και 
μετονομασίας υπουργείων. 

δ) Του π.δ. 141/2017 (ΦΕΚ180/Α723-11-2017) «Οργα¬ 
νισμός Υπουργείου Εσωτερικών». 

ε) Του π.δ. 88/2018 (ΦΕΚ 160/Α729.08.2018) «Διορι¬ 
σμός Υπουργών, Αναπληρωτών Υπουργών και Υφυπουρ¬ 
γών» με το οποίο διορίζεται η Αικατερίνη Νοτοπούλου 
στη θέση της Υφυπουργού Εσωτερικών. 

2. Την με αριθ. πρωτ. 46958/07.09.2018 απόφαση του 
Πρωθυπουργού και του Υπουργού Εσωτερικών (ΦΕΚ 
3902/Β707.09.2018) «Ανάθεση αρμοδιοτήτων στην Υφυ¬ 
πουργό Εσωτερικών Αικατερίνη Νοτοπούλου». 

3. Το με αρ.πρωτ. 2278/30.06.2017 έγγραφοτουΤμή- 
ματος Υπηρεσιών Δόμησης και Ελέγχου Κατασκευών 
της Δ/νσης Τεχνικών Υπηρεσιών και Υπηρεσίας Δόμη¬ 
σης του Δήμου Αλεξανδρούπολης (αρ. πρωτ. ΥΠΕΣ: 
2433/05.07.2017). 

4. Το με αρ. πρωτ. 66.26.05.2017 έγγραφο του Συμβου¬ 
λίου Αρχιτεκτονικής Περιφερειακής ΕνότηταςΈβρου με 
επισυναπτόμενο απόσπασμα πρακτικού της υπ' αριθ. 
06/28.04.2017 συνεδρίασης αρ. πράξης 56/22.05.2017. 

5. Το με αρ. πρωτ. 96/28.06.2017 έγγραφο του Συμ¬ 
βουλίου Αρχιτεκτονικής Περιφερειακής ΕνότηταςΈβρου 
με επισυναπτόμενο απόσπασμα πρακτικού της υπ' αριθ. 
09/19.06.2017 συνεδρίασης, αρ. πράξης 81/19.06.2017. 

δ.Τηναπό07.11.2017αιτιολογική έκθεσητουΤμήμα- 
τος Παραδοσιακών Οικισμών και Διατηρητέων Κτιρίων 
της Δ/νση Περιβάλλοντος και Πολιτισμού του Υπουρ¬ 
γείου Εσωτερικών. 

7. Το με αρ. πρωτ. 2433/08.11.2017 έγγραφο του 
Τμήματος Παραδοσιακών Οικισμών και Διατηρητέων 
Κτιρίων της Δ/νσης Περιβάλλοντος και Πολιτισμού του 
Υπουργείου Εσωτερικών (κοινοποίηση αιτιολογικής έκ¬ 
θεσης). 

8. Το με αρ. πρωτ. 7994/28.09.2018 έγγραφο του 
Δήμου Σουφλίου (αρ. πρωτ. ΥΠΕΣ: 4871/16.10.2018), 
σχετικά με την ολοκλήρωση της διαδικασίας δημοσίευ¬ 
σης και θυροκόλλησης της ενημερωτικής πρόσκλησης, 
ανάρτησης στο δημοτικό κατάστημα και στο διαδίκτυο 
της από 07.11.2017 αιτιολογικής έκθεσης. 

9. Το γεγονός ότι δεν κατατέθηκε καμία ένσταση κατά 
της από 17.11.2017 αιτιολογικής έκθεσης από τους ιδιο¬ 
κτήτες των κτιρίων μέσα στα χρονικά όρια της προβλε- 
πόμενης από το ν. 4067/2012 προθεσμίας. 

10. Την από 31.10.2018 εισήγηση τουΤμήματος Παρα¬ 
δοσιακών Οικισμών και Διατηρητέων Κτιρίων της Δ/νσης 
Περιβάλλοντος και Πολιτισμού, Πολιτιστικής Κληρονο¬ 
μιάς και Αθλητισμού του Υπουργείου Εσωτερικών προς 
το Κεντρικό Συμβούλιο Αρχιτεκτονικής Μακεδονίας και 
Θράκης (ΚΕ.Σ.Α.ΜΑ.Θ.). 

11. Τη θετική (κατά πλειοψηφία) γνωμοδότηση του 
Κεντρικού Συμβουλίου Αρχιτεκτονικής Μακεδονίας και 
Θράκης (πρακτικό 7/15.11.2018/ θέμα 5°) (αρ. πρωτ. 
ΥΠΕΣ: 5824/22.11.2018), αποφασίζουμε: 

1. Χαρακτηρίζουμε ως διατηρητέα τρία διώροφα 
κτίρια (κτίριο Α, κτίριο Β, κτίριο Γ) και δύο ισόγεια κτί- 
σματα (κτίριο Δ, κτίριο Ε) που βρίσκονται στον οικισμό 
Κορνοφωλιά του Δήμου Σουφλίου του Νομού Έβρου 


φερομένων ως ιδιοκτησίας Καμαργιάννη Δέσποινας και 
αγνώστων ιδιοκτητών (όπως σημειώνονται στο επισυ- 
ναπτόμενο απόσπασμα ορθοφωτογραφίαςτου Εθνικού 
Κτηματολογίου), για τους παρακάτω λόγους: 

α)Το συγκρότημα κτιρίων είναι αξιόλογο με αρχιτεκτο¬ 
νικά, κατασκευαστικά και μορφολογικά χαρακτηριστικά 
της τοπικής αρχιτεκτονικής της περιοχής του Σουφλίου 
(με το οποίο ο οικισμός της Κορνοφωλιάς βρίσκεται σε 
πολύ μικρή απόσταση) που διατηρεί σε μεγάλο βαθμό 
τα αυθεντικά δομικά υλικά κατασκευής του. 

β) Το σύνολο των κτισμάτων, αποτελεί αξιόλογο κομ¬ 
μάτι του συνόλου και της κλίμακας των όγκων των κτι¬ 
ρίων του οικισμού, που συνδέεται με την ιστορία και την 
κοινωνική και οικονομική εξέλιξη του. 

γ) Η διατήρηση του και η αποκατάσταση του θα συμ¬ 
βάλλει στην ανάδειξη της παραδοσιακής αρχιτεκτονικής 
κληρονομιάς της περιοχής. 

2. Στα χαρακτηριζόμενα ως διατηρητέα κτίρια απαγο¬ 
ρεύεται κάθε αφαίρεση, αλλοίωση ή καταστροφή των 
επί μέρους αρχιτεκτονικών και διακοσμητικών στοιχείων 
τους. 

3. Στα κτίσματα Δ και Ε, χαρακτηρίζεται ως διατηρητέο 
το ογκομετρικό περίγραμμα και είναι δυνατή η αναμόρ¬ 
φωση της στέγης και των ανοιγμάτων των όψεων σύμ¬ 
φωνα με τα πρότυπα της τοπικής παραδοσιακής αρχι¬ 
τεκτονικής, σε αντιστοιχία με εκείνα των κτιρίων Α, Β, Γ. 

4. Επιτρέπεται η επισκευή, ο εκσυγχρονισμός των εγκα¬ 
ταστάσεων, η στατική ενίσχυση και η εσωτερική διαρ¬ 
ρύθμιση των κτιρίων, καθώς και η αλλαγή της χρήσης 
τους, εφόσον δεν αλλοιώνεται ο γενικός αρχιτεκτονικός 
χαρακτήρας τους και οι αρχές της σύνθεσης τους. 

5. Για το κτίριο Β, το οποίο έχει κριθεί ως επικινδύνως 
ετοιμόρροπο και επιβάλλεται η κατεδάφιση του για την 
εφαρμογή πρωτοκόλλου επικινδύνως ετοιμόρροπου 
κτίσματος της αρμόδιας τριμελούς επιτροπής του αρθ. 
7 του από 13.04.1929 π.δ. «Περί επικινδύνων οικοδομών» 
(ΦΕΚ153/Α722.04.1929), ισχύουν οι διατάξεις της παρ. 
6α του ν. 4067/2012 (ΦΕΚ 79/Α709.04.2012) και επιβάλ¬ 
λεται η λεπτομερής αποτύπωση και φωτογραφική και 
κάθε άλλη δυνατή τεκμηρίωση της υφιστάμενης κατά¬ 
στασης του κτιρίου πριν την υλοποίηση των μέτρων που 
επιβάλλονται από το σχετικό πρωτόκολλο επικινδύνου 
ετοιμορροπίας και κατεδάφισης του κτιρίου, προκειμέ- 
νου να είναι δυνατή η ανακατασκευή του. Μέχρι τότε 
πρέπει να ληφθούν όλα τα απαραίτητα μέτρα για την 
άρση της επικινδυνότητας του και για την προστασία 
των περίοικων και των διερχομένων. 

6. Απαγορεύεται η τοποθέτηση φωτεινών ή μη επιγρα¬ 
φών και διαφημίσεων στη στέγη και στις όψεις των δια¬ 
τηρητέων κτιρίων, πλην των αναγκαίων, περιορισμένων 
διαστάσεων επιγραφών, που υποδηλώνουν τη χρήση 
τους. 

7. Για οποιαδήποτε επέμβαση στα διατηρητέα κτίρια, 
όπως και για την τοποθέτηση των αναγκαίων επιγρα¬ 
φών, απαιτείται ο έλεγχος της μελέτης από το αρμόδιο 
Συμβούλιο Αρχιτεκτονικής και η έγκριση αυτών από το 
Τμήμα Παραδοσιακών Οικισμών και Διατηρητέων Κτιρί¬ 
ων της Διεύθυνσης Περιβάλλοντος και Πολιτισμού του 
Υπουργείου Εσωτερικών. Διευκρινίζεται ότι, με απόφαση 

του Υπουργού Εσωτερικών μπορεί να ορίζονται εργασίες 
ή επεμβάσεις για τις οποίες δεν απαιτείται έγκριση της 
αρμόδιας υπηρεσίας του Υπουργείου Εσωτερικών. Δεν 
απαιτείται έγκριση της Υπηρεσίας μας για επεμβάσεις 
στο εσωτερικό των κτιρίων Δ και Ε. 

8. Κατά της αποφάσεως αυτής μπορεί να ασκηθεί το 
ένδικο μέσο της αιτήσεως ακυρώσεως ενώπιον του Συμ¬ 
βουλίου της Επικράτειας, σύμφωνα με τις διατάξεις του 
άρθρου 46 του π.δ. 18/1989 «Κωδικοποίηση Διατάξεων 
νόμων για το Συμβούλιο της Επικράτειας». 

9. Κάλυψη δαπάνης: από τις διατάξεις αυτής της από¬ 


φασης δεν προκαλείται δαπάνη σε βάρος του κρατικού 
προϋπολογισμού ή του προϋπολογισμού του οικείου 
Ο.Τ.Α. 

10. Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 17 Δεκεμβρίου 2018 

Η Υφυπουργός 

ΑΙΚΑΤΕΡΙΝΗ ΝΟΤΟΠΟΥΛΟΥ 

Εθνικό Κτηματολόγιο 

Αριθμ. 5820 _ (3) 

Χαρακτηρισμός ως διατηρητέου του κτηρίου που 
βρίσκεται επί της οδού Φιλίππου 7, στη Βέροια, 
φερομένου ως ιδιοκτησίας Κωνσταντίνου Κακιρ- 
δάκη και καθορισμός ειδικών όρων και περιορι¬ 
σμών δόμησης του. 

Η ΥΦΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

Ι.Τις διατάξεις: 

α) Του ν. 4067/2012 (ΦΕΚ 79 Α') «Νέος Οικοδομικός 
Κανονισμός» και ειδικότερα του άρθρου 6 αυτού, για την 
Προστασία Αρχιτεκτονικής και Φυσικής Κληρονομιάς. 

β) Του π.δ. 358/1986 (ΦΕΚ 158 Α') «Καθορισμός αρ¬ 
μοδιοτήτων Υπουργείου Βόρειας Ελλάδας» και ειδικό¬ 
τερα του άρθρου 2 παρ. δ (αα), που αναφέρονται στο 
χαρακτηρισμό κτιρίων ως διατηρητέων ή οικισμών ή 
τμημάτων αυτών ως παραδοσιακών. 

γ) Των π.δ. 24/2015 (ΦΕΚ 20/Α727-1-2015) και 123/ 
2016 (ΦΕΚ 208/Α74-11-2016) περί σύστασης και μετο- 
νομασίας υπουργείων. 

δ) Το π.δ. 73/2015 (ΦΕΚ 116/Α723-09-2015) «Διορι¬ 
σμός Αντιπροέδρου της Κυβέρνησης, Υπουργών, Ανα¬ 
πληρωτών Υπουργών και Υφυπουργών». 

ε) Του π.δ. 125/2016 (ΦΕΚ 210/Α75-11 -2016) «Διο¬ 
ρισμός Υπουργών, Αναπληρωτών Υπουργών και Υφυ¬ 
πουργών. 

στ) Του π.δ. 141/2017 (ΦΕΚ 180/Α723-11 -2017) «Ορ¬ 
γανισμός Υπουργείου Εσωτερικών». 

2. Της με αρ. 46958/07.09.2018 απόφασης του Πρω¬ 
θυπουργού και του Υπουργού Εσωτερικών (ΦΕΚ 3902/ 
Β707-09-2018), «Ανάθεση αρμοδιοτήτων στην Υφυ¬ 
πουργό Εσωτερικών Αικατερίνη Νοτοπούλου». 

3. Η από 10/10/2016 αιτιολογική έκθεση της Διεύθυν¬ 
σης Περιβάλλοντος και Πολιτισμού του Υπουργείου Εσω¬ 
τερικών και Διοικητικής Ανασυγκρότησης (π. Υ.ΜΑ.Θ.), 
που αφορά στον χαρακτηρισμό ως διατηρητέου του κτη¬ 
ρίου του θέματος και στον καθορισμό ειδικών όρων και 
περιορισμών δόμησης αυτού. 

4. Το με αρ. πρωτ. 3249/10-10-2016 έγγραφο της Δι¬ 
εύθυνσης Περιβάλλοντος και Πολιτισμού του Υπουρ¬ 
γείου Εσωτερικών και Διοικητικής Ανασυγκρότησης (π. 
Υ.ΜΑ.Θ.) με το οποίο κοινοποιείται η προαναφερθείσα 
αιτιολογική έκθεση. 

5. Το γεγονός ότι δεν υποβλήθηκε ένσταση, στο προ- 
βλεπόμενο χρονικό διάστημα από τον φερόμενο ως 
ιδιοκτήτη του κτηρίου. 

6. Η από 15-11 -2018 ομόφωνα θετική γνωμοδότηση 
του ΚΕ.ΣΑ.ΜΑ.Θ (πρακτικό 7/15-11-2018/θέμα 2ο), για 
το χαρακτηρισμό ως διατηρητέου του κτηρίου του θέ¬ 
ματος, αποφασίζουμε: 

1. Χαρακτηρίζουμε ως διατηρητέο το κτήριο που βρί¬ 
σκεται επί της οδού Φιλίππου 7, Ο.Τ. 133Α, στη Βέροια, 
φερομένου ως ιδιοκτησίας Κωνσταντίνου Κακιρδάκη, 
όπως φαίνεται διαγραμμισμένο με στοιχεία αβγδα στο 
σχέδιο κλίμακας 1:200 του τοπογραφικού, που συνοδεύει 
την απόφαση αυτή, για τους εξής κυρίως λόγους: 

α) πρόκειται για αξιόλογο κτήριο στην παλιά αγορά της 
Βέροιας που χρονολογείται το 1850-1880 και διασώθη¬ 


κε από την πυρκαγιά του 1864 με σταυροειδή διάταξη 
στέγης, με ιδιαίτερα αισθητικά, μορφολογικά, κατασκευ¬ 
αστικά και τυπολογικά χαρακτηριστικά, 

β) ο χαρακτηρισμός του θα συμβάλει στη διατήρηση 
της ιστορικής μνήμης και φυσιογνωμίαςτης παλιάς αγο¬ 
ράς της πόλης της Βέροιας. 

2. Δεν χαρακτηρίζονται ως διατηρητέες οι πάσης φύ- 
σεως νεότερες επεμβάσεις ή στοιχεία που αλλοιώνουν 
το αρχικό κτήριο. 

3. Στο χαρακτηριζόμενο διατηρητέο κτήριο απαγο¬ 
ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών ή διακοσμητικών του στοιχείων 
και γενικά κάθε επέμβαση που θίγει τον αρχιτεκτονικό 
χαρακτήρα του και αλλοιώνει τη μορφή του. 

4. Επιτρέπονται: α) ο εκσυγχρονισμός των εγκαταστά¬ 
σεων, η στατική ενίσχυση, η εσωτερική διαρρύθμιση του 
κτηρίου για λόγους στατικούς και λειτουργικούς, χωρίς 
αλλοίωση του αρχιτεκτονικού και μορφολογικού του 
χαρακτήρα και των βασικών αρχών της σύνθεσης του, 

β) ήπιες επεμβάσεις ενίσχυσης του φέροντα οργα¬ 
νισμού ώστε να αποκατασταθούν οι φθορές στα οικο¬ 
δομικά στοιχεία του κτηρίου (ρωγμές τοιχοποιίας), να 
συμπληρωθούν τα κενά και να συνδεθούν οι διακοπές 
στις λιθοδομές του, ώστε να εξασφαλίζεται η συνοχή, η 
συνεκτικότητα και η αντοχή, 

γ) η δυνατότητα αναδιάρθρωσης χώρων έτσι ώστε 
να εξυπηρετούν τις ανάγκες και τις λειτουργίες ενός 
βιώσιμου κτηρίου, χωρίς να επηρεάζονται οι όψεις. Οι 
εσωτερικές διαρρυθμίσεις να γίνονται με αναστρέψιμες 
κατασκευές. 

5. Επιβάλλονται να εφαρμοστούν τα παρακάτω: α) 
απομάκρυνση όλων των ακαλαίσθητων στοιχείων που 
προσβάλλουν και αλλοιώνουν τις όψεις του κτηρίου (βι- 
τρίνες, επιγραφές, στέγαστρα, σύστημα σκίασης/τέντα, 
επενδύσεις, κλιματιστικά, κ.τ.λ.), 

β) καθαίρεση της μεταγενέστερης «ψευδοστέγης» που 
τοποθετήθηκε μεταγενέστερα επί του θόλου, η οποία 
περιεκλείσθη περιμετρικά με κυμαινόμενου ύψους στη¬ 
θαίο από τούβλα, έτσι ώστε να αποκαλυφθεί ο θόλος 
εξωτερικά, 

γ) αποκαταστάσεις, επισκευές και ανάδειξη όλων των 
αξιόλογων αρχιτεκτονικών και μορφολογικών στοιχείων 
του κτηρίου (εσωτερικά και εξωτερικά) που μαρτυρούν 
την κατασκευαστική τέχνη της εποχής, όπως, πατώματα- 
οροφές (ξύλινα), κουφώματα εσωτερικά και εξωτερικά, 
προστατευτικά κιγκλιδώματα παραθύρων κ.α. 

Όλα τα παραπάνω θα πρέπει να συμφωνούν με τη 
μελέτη-πρόταση που είχε εγκριθεί με το υπ' αριθμ. 
4640/2001 έγγραφο της Δνσης Πολιτισμού του Υπουρ¬ 
γείου Μακεδονίας-Θράκης. 

6. Απαγορεύεται η τοποθέτηση κάθε είδους επιγρα¬ 
φών και διαφημίσεων σε οποιαδήποτε θέση του κτηρίου 
πλην των αναγκαίων, περιορισμένων διαστάσεων επι¬ 
γραφών, που πληροφορούν για τη χρήση των χώρων του 
κτηρίου. Για την τοποθέτηση επιγραφών στο χαρακτηρι¬ 
ζόμενο ως διατηρητέο κτήριο απαιτείται η γνωμοδότηση 
του οικείου Συμβουλίου Αρχιτεκτονικής και κατόπιν η 
έγκριση αυτής από την Υπηρεσία μας. 

7. Μέσα σε ένα (1) χρόνο από τη δημοσίευση της 

απόφασης χαρακτηρισμού επιβάλλεται στον ιδιοκτή¬ 
τη η υποβολή στο οικείο Συμβούλιο Αρχιτεκτονικής 
έγχρωμων φωτογραφιών όλων των κύριων όψεων ή 
τμημάτων του διατηρητέου κτηρίου προκειμένου να 
ελεγχθεί η εναρμόνιση όσων επιγραφών υφίστανται 
χωρίς την προβλεπόμενη άδεια στα παραπάνω αναφε- 
ρόμενα. Σε περίπτωση μη έγκαιρης υποβολής των πα¬ 
ραπάνω φωτογραφιών οι τυχόν υφιστάμενες επιγραφές 
θεωρούνται αυθαίρετες και υπόκεινται στις διατάξεις 
περί αυθαιρέτων. Το Συμβούλιο Αρχιτεκτονικής μπορεί 
να επιβάλλει τροποποιήσεις στις επιγραφές, που ήδη 
υπάρχουν για να επιτευχθεί αρτιότερο αισθητικό απο¬ 
τέλεσμα. Ο ενδιαφερόμενος είναι υποχρεωμένος μετά 
από την κοινοποίηση της σχετικής γνωμοδότησης του 
Συμβουλίου Αρχιτεκτονικής να αφαιρέσει την επιγραφή 
ή να την τροποποιήσει, αλλιώς εφαρμόζονται οι διατά¬ 
ξεις περί αυθαιρέτων. 

8. Απαγορεύεται στις κύριες όψεις του κτηρίου η στε¬ 
ρέωση συσκευών μηχανολογικού εξοπλισμού (π.χ. μη¬ 
χανισμών θέρμανσης - ψύξης, κ.τ.λ). 

9. Για οποιαδήποτε οικοδομική εργασία στο εσωτερικό 
ή στο εξωτερικό του διατηρητέου κτηρίου, απαιτείται ο 
έλεγχος των σχετικών μελετών από το οικείο Συμβού¬ 
λιο Αρχιτεκτονικής και η έγκριση αυτών από το Τμήμα 
Παραδοσιακών Οικισμών και Διατηρητέων Κτηρίων της 
Διεύθυνσης Περιβάλλοντος και Πολιτισμού του Υπουρ¬ 


γείου Εσωτερικών (τομέας Μακεδονίας και Θράκης). 
Διευκρινίζεται ότι, με εγκύκλιο του Υπουργείου Εσω¬ 
τερικών (τομέας Μακεδονίας και Θράκης) μπορούν να 
ορίζονται εργασίες ή επεμβάσεις σε διατηρητέα κτήρια 
για τις οποίες δεν θα απαιτείται έγκριση της αρμόδιας 
υπηρεσίας του. 

10. Κατά της αποφάσεως αυτής μπορεί να ασκηθεί το 
ένδικο μέσο της αιτήσεως ακυρώσεως ενώπιον του Συμ¬ 
βουλίου της Επικράτειας, σύμφωνα με τις διατάξεις του 
άρθρου 46 του π.δ. 18/1989 «Κωδικοποίηση Διατάξεων 
νόμων για το Συμβούλιο της Επικράτειας». 

11. Κάλυψη Δαπάνης: Από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού ή του προϋπολογισμού του οικείου 
Ο.Τ.Α. 

12. Μαζί με την παρούσα απόφαση δημοσιεύεται το- 
πογραφικό διάγραμμα κλίμακας 1:200, το οποίο αποτελεί 
αναπόσπαστο τμήμα αυτής. 

13. Η ισχύςτης απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 12 Δεκεμβρίου 2018 

Η Υφυπουργός 

ΑΙΚΑΤΕΡΙΝΗ ΝΟΤΟΠΟΥΛΟΥ 

και για τον καθορισμό ειδικών όρων προστασίας 
και περιοριβμών δόμησης αυτού. 

Θε·σαλουίκη....45.7....Ι2<ί.... /20.1& 

Ο Προιοττάμενος του τμήματος 
Παραδοσιακών Οικισμών και/Διατηρητέων Κτιρίων 
της Διεύθυνσης Περιβίλλβπος και Πολιτισμού 

